भारत सरकार
महिला एवं बाल विकास मंत्रालय
राज्‍य सभा
अतारांकित प्रश्‍न संख्‍या 2876
दिनांक 12 दिसंबर, 2019 को उत्‍तर के लिए

असम में प्रधान मंत्री मातृ वंदना योजना का कार्यान्वयन
2876. श्री बीरेन्द्र प्रसाद बैश्यः 
क्या महिला एवं बाल विकास मंत्री यह बताने की कृपा करेंगे किः 
(क) 	क्या सरकार असम राज्य में प्रधान मंत्री मातृ वंदना योजना (पी॰एम॰एम॰वी॰वाई॰) क्रियान्वित कर रही है; 
(ख) 	यदि हां, तो राज्य में जिला स्तर पर कितने पी॰एम॰एम॰वी॰वाई॰ प्रकोष्ठ स्थापित किए गए हैं; 
(ग) 	विगत तीन वर्षों और वर्तमान वर्ष के दौरान असम में पी॰एम॰एम॰वी॰वाई॰ प्रकोष्ठ स्थापित करने के लिए सरकार द्वारा कितनी निधि आवंटित की गई है; 
(घ) 	विगत तीन वर्षों और वर्तमान वर्ष के दौरान असम राज्य में इस योजना से गर्भवती और स्तनपान कराने वाली कितनी महिलाएं लाभान्वित हुई हैं; और 
(ङ) सरकार द्वारा इस योजना को लोकप्रिय बनाने के लिए अन्य क्या कदम उठाए गए हैं ताकि अधिक से अधिक गर्भवती महिलाओं को लाभ मिल सके? 
उत्‍तर 

श्रीमती स्‍मृति ज़ुबिन ईरानी 					महिला एवं बाल विकास मंत्री

(क) और (ख) : भारत सरकार असम में मातृ वंदना योजना (पी॰एम॰एम॰वी॰वाई॰) का कार्यान्‍वयन कर रही है। असम के 33 जिलों में से 30 जिलों में जिला स्‍तर के पी॰एम॰एम॰वी॰वाई॰ प्रकोष्‍ठ स्‍थापित किए गए हैं। 

(ग) और (घ) पी॰एम॰एम॰वी॰वाई॰ का कार्यान्‍वयन वर्ष 2017-18 से किया जा रहा है। वर्ष 2017-18,2018-19 और 2019-20 (09.12.2019 तक) के दौरान असम को पी॰एम॰एम॰वी॰वाई॰ प्रकोष्‍ठ स्‍थापित करने के लिए जारी निधियों और इस योजना से लाभ प्राप्‍त करने वाली गर्भवती और स्‍तन पान कराने वाली महिलाओं का विवरण नीचे दिया गया है: 
	वर्ष 
	पी॰एम॰एम॰वी॰वाई॰ प्रकोष्‍ठ स्‍थापित करने के लिए जारी निधि (रुपए में) 
	योजना से लाभान्वित गर्भवती और स्‍तन पान कराने वाली महिलाओं की संख्‍या 

	2017-2018
	1,30,76,350/ -
	7,800

	2018-19 
	0.00
	1,35,671

	2019-20       (09.12.2019 तक)
	1,26,99,000
	2,89,028



(ड.) महिला एवं बाल विकास मंत्रालय ने पी॰एम॰एम॰वी॰वाई॰ के अंतर्गत सभी राज्‍यों/संघ राज्‍य क्षेत्रों को सूचना, शिक्षा और संचार की गतिविधियां शुरू करने के लिए राज्‍यों/संघ राज्‍य क्षेत्रों को निधियां प्रदान की है। मंत्रालय योजना के कार्यान्‍वयन में तेजी लाने और राज्‍यों/संघ राज्‍य क्षेत्रों के बीच स्‍वस्‍थ प्रतिस्‍पर्धा  की भावना पैदा करने के लिए हर साल ‘मातृ वंदना सप्‍ताह’ का आयोजन करता है। राज्‍य/संघ राज्‍य क्षेत्र  में प्रभात फेरी, नुक्‍कड़ नाटक, समाचार पत्रों में विज्ञापन, रेडियो जिंगल्‍स, सेल्‍फी, घर-घर अभियान, फील्‍ड स्‍तर के कर्मियों द्वारा सामुदायिक कार्यक्रम जैसी आईईसी और आचरणीय परिवर्तन संचार(बीसीसी) गतिविधियां की जाती हैं। 

*****  


